CELEX: 32011R1106
Language: hu
Date: 2011-10-20 00:00:00
Title: A Tanács 1106/2011/EU rendelete ( 2011. október 20. ) az 57/2011/EU és a 754/2009/EK rendeletnek a heringcápa faj védelme, valamint a Németország és Írország számára megállapított egyes teljes kifogható mennyiségek és erőkifejtési korlátozások tekintetében történő módosításáról

4.11.2011   
            
            
               HU
            
            
               Az Európai Unió Hivatalos Lapja
            
            
               L 287/13
            
         A TANÁCS 1106/2011/EU RENDELETE
   (2011. október 20.)
   az 57/2011/EU és a 754/2009/EK rendeletnek a heringcápa faj védelme, valamint a Németország és Írország számára megállapított egyes teljes kifogható mennyiségek és erőkifejtési korlátozások tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               Az 57/2011/EU tanácsi rendelet (1) egyes halállományok és halállománycsoportok tekintetében a 2011. évre meghatározza az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeket.
            
         
               (2)
            
            
               Az 57/2011/EU rendelet szövege és az IA. melléklete norvég tőkehalra vonatkozó bejegyzésének szövege közötti következetlenséget indokolt kijavítani.
            
         
               (3)
            
            
               Az 57/2011/EU rendelet 8. cikke megtiltja a heringcápa nemzetközi vizeken történő halászatát (a véletlenül kifogott egyedeket haladéktalanul vissza kell engedni a tengerbe). A hivatkozott rendelet IA. melléklete egyes ICES-övezetek tekintetében a heringcápa teljes kifogható mennyiségét 0 tonnában rögzíti (a véletlenszerű fogásokról a szöveg nem rendelkezik). Ebből adódóan egyes uniós vizeken a heringcápa fogásaira vonatkozóan nincs korlátozás, míg másokon (Atlanti-óceán) egyes övezetek (ICES-övezetek) tekintetében meghatározásra került a teljes kifogható mennyiség (a továbbiakban: a TAC), más övezetek (CECAF-övezetek) tekintetében pedig nem. Figyelembe véve e faj helyzetét és a fajnak a veszélyeztetett vadon élő állat- és növényfajok nemzetközi kereskedelméről szóló egyezmény (a továbbiakban: a CITES-egyezmény) (III. függelék) hatálya alá vonásáról jelenleg is folyó megbeszéléseket, helyénvaló minden területen gondoskodni a heringcápa fokozott védelméről, és a rendelet hatályát kiterjeszteni mind az uniós hajókra, mind pedig a harmadik országok uniós vizeken halászó hajóira.
            
         
               (4)
            
            
               A tudományos értékelés rámutatott, hogy a közönséges tőkehal kelta-tengeri állományának állapota javult, valamint megerősítette, hogy az a szakvélemény, amelyen a jelenlegi teljes kifogható mennyiség (TAC) alapul, alábecsülte a 2009-es állomány méretét és ezáltal az említett állomány biomasszájának dinamikus növekedését. Az északnyugati vizek regionális tanácsadó testülete (NWWRAC) által tervezett új szelektivitási intézkedések nyomán, amelyeknek köszönhetően a közönséges tőkehal halászatában csökkenne a foltos tőkehal és a vékonybajszú tőkehal visszadobásának kockázata, a Kelta-tenger tekintetében a közönséges tőkehalra vonatkozó teljes kifogható mennyiséget 2011 hátralévő részére helyénvaló az új tudományos szakvéleményhez igazítani.
            
         
               (5)
            
            
               Az Északnyugat-atlanti Halászati Szervezet (NAFO) 2011. július 29-én valamennyi szerződő felet tájékoztatta a NAFO által a vörös álsügér tekintetében a 2 alterületre, valamint az 1F és 3K körzetre a 2011. évre megállapított TAC módosításának elfogadásáról, amely azonnal hatályba lépett. A Bizottság 2011. augusztus 1-jén e tájékoztatást továbbította az e halászatban érdekelt valamennyi tagállam részére. A módosítást az uniós jogban is végre kell hajtani, és azt 2011. augusztus 2-tól alkalmazni kell az uniós hajókra.
            
         
               (6)
            
            
               A halászati lehetőségek meghatározása keretében és a tőkehalállományokra és az ezen állományok halászatára vonatkozó hosszú távú terv létrehozásáról szóló, 2008. december 18-i 1342/2008/EK rendelet (2) értelmében a Tanács a Bizottság javaslatára, valamint a tagállamok által nyújtott tájékoztatás és a halászati tudományos, műszaki és gazdasági bizottság (HTMGB) által nyújtott tanácsadás alapján bizonyos hajócsoportokat kizárhat az erőkifejtési rendszer alkalmazásából, amennyiben megfelelő adatok állnak rendelkezésére a tőkehalfogásokról és -visszadobásokról, a tőkehalfogási százalékarány nem haladja meg az érintett hajócsoportok teljes fogásának 1,5 %-át, valamint e hajócsoportoknak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatáshoz képest.
            
         
               (7)
            
            
               Az 1342/2008/EK rendelet alapján a 754/2009/EK tanácsi rendelet (3) egyes hajócsoportokat kizárt az 1342/2008/EK rendelet III. fejezetében előírt halászati erőkifejtési rendszerből.
            
         
               (8)
            
            
               Írország tájékoztatást nyújtott a Skóciától nyugatra fekvő területeken tevékenységet folytató olyan hajócsoport tőkehalfogásairól, amely a fogási korlátozások hatálya alá tartozó vizeken tartózkodó közösségi hajókra és a közösségi vizekre bizonyos halállományok és halállománycsoportok tekintetében alkalmazandó halászati lehetőségeknek és a kapcsolódó feltételeknek a 2009. évre történő meghatározásáról szóló, 2009. január 16-i 43/2009/EK tanácsi rendelet (4) III. mellékletének 6.1. pontjában említett területen 120 mm-es vagy annál nagyobb szembőségű, négyzetes szemű hálómezőkből álló fenékvonóhálót, a Skóciától nyugatra fekvő terület más részein pedig 100 mm-es szembőségű fenékvonóhálót használ. Az említett információk HTMGB általi értékelése alapján megállapítható, hogy e hajócsoport tőkehalfogásai – a visszadobásokat is beleértve – nem haladják meg teljes fogásának 1,5 %-át. Ezenfelül az érvényben lévő ellenőrzési és felügyeleti intézkedések biztosítják az említett hajócsoport tevékenységeinek ellenőrzését és nyomon követését. Végezetül, az említett hajócsoportnak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatáshoz képest. Ezért a 754/2009/EK rendeletet helyénvaló módosítani az adott hajócsoportnak az 1342/2008/EK rendeletben előírt erőkifejtési rendszerből történő kizárása érdekében. Az Írország számára az 57/2011/EU rendeletben megállapított erőkifejtési korlátozásokat indokolt ennek megfelelően módosítani.
            
         
               (9)
            
            
               Egy német hajócsoport jelenleg ki van zárva az 1342/2008/EK rendeletben megállapított erőkifejtési rendszer alkalmazásából. A Németország által 2011-ben szolgáltatott adatok alapján a HTMGB nem tudta megállapítani, hogy az 1342/2008/EK rendeletben megállapított feltételek teljesültek-e a 2010-es gazdálkodási időszakra vonatkozóan. Ezért a szóban forgó hajócsoportot helyénvaló újból felvenni az említett halászati erőkifejtési rendszerbe. A 754/2009/EK rendeletet ennek megfelelően módosítani kell.
            
         
               (10)
            
            
               Az 57/2011/EU rendelet általánosságban 2011. január 1-jétől alkalmazandó. A halászati erőkifejtésre vonatkozóan az 57/2011/EU rendeletben megállapított korlátozások azonban a 2011. február 1-jével kezdődő egyéves időszakra alkalmazandók. Következésképpen e rendeletnek a kifogható mennyiségekre és azok elosztására vonatkozó rendelkezéseit 2011. január 1-jétől kell alkalmazni, a vörös álsügérnek a 2 alterületen, valamint az 1F és 3K körzetben történő halászatára vonatkozó új rendelkezések kivételével, amelyeket 2011. augusztus 2-től kell alkalmazni. A rendeletnek a halászati erőkifejtés korlátozásaira vonatkozó rendelkezéseit 2011. február 1-jétől kell alkalmazni. E visszamenőleges hatályú alkalmazás nem sérti a jogbiztonság elvét, mivel az érintett halászati lehetőségeket még nem merítették ki. Mivel az erőkifejtési rendszerek módosításai közvetlenül befolyásolják az érintett flották gazdasági tevékenységeit, ennek a rendeletnek kihirdetését követően azonnal indokolt hatályba lépnie,
            
         ELFOGADTA EZT A RENDELETET:
   1. cikk
   Az 57/2011/EU rendelet módosítása
   Az 57/2011/EU rendelet a következőképpen módosul:
   
               1.
            
            
               az 5. cikk (4) bekezdésének b) pontja helyébe a következő szöveg lép:
               
                           „b)
                        
                        
                           az ICES IIIa alterületen, továbbá az ICES IIa körzet és az ICES IV alterület uniós vizeiben élő norvégtőkehal-állomány és a kapcsolódó járulékos fogások, valamint az ICES IIa körzet és az ICES IV alterület uniós vizeiben élő sprattállomány.”;
                        
                     
         
               2.
            
            
               a 8. cikk (1) bekezdésének e) pontja helyébe a következő szöveg lép:
               
                           „e)
                        
                        
                           heringcápa (Lamna nasus) valamennyi vízen, azon vizek kivételével, amelyek tekintetében az IA. melléklet ettől eltérő módon rendelkezik; valamint”.
                        
                     
         
               3.
            
            
               a 37. cikk (1) bekezdése helyébe a következő szöveg lép:
               „(1)   Harmadik országbeli hajók számára tilos a következő fajok halászata, fedélzeten való tárolása, átrakása és kirakodása:
               
                           a)
                        
                        
                           óriáscápa (Cetorhinus maximus) és fehér cápa (Carcharodon carcharias) az uniós vizek mindegyikén;
                        
                     
                           b)
                        
                        
                           angyalrája (Squatina squatina) az uniós vizek mindegyikén;
                        
                     
                           c)
                        
                        
                           közönséges rája (Dipturus batis) az ICES IIa körzet, valamint az ICES III, IV, VI, VII, VIII, IX és X alterület uniós vizein;
                        
                     
                           d)
                        
                        
                           cifra rája (Raja undulata) és fehér rája (Rostroraja alba) az ICES VI, VII, VIII, IX és X alterület uniós vizein;
                        
                     
                           e)
                        
                        
                           heringcápa (Lamna nasus) az uniós vizek mindegyikén; valamint
                        
                     
                           f)
                        
                        
                           fűrészes rájafélék (Rhinobatidae) az ICES I, II, III, IV, V, VI, VII, VIII, IX, X és XII alterület uniós vizein.”;
                        
                     
         
               4.
            
            
               az IA. mellékletben a VIIb, a VIIc, a VIIe–k, a VIII, a IX és a X övezet, valamint a CECAF 34.1.1 övezet uniós vizei tekintetében a közönséges tőkehalra vonatkozó bejegyzés helyébe a következő szöveg lép:
               
                           
                                       „Faj
                                    
                                    
                                       :
                                    
                                    
                                       Közönséges tőkehal
                                       
                                          Gadus morhua
                                       
                                    
                                 
                        
                           
                                       Övezet
                                    
                                    
                                       :
                                    
                                    
                                       A VIIb, a VIIc, a VIIe–k, a VIII, a IX és a X övezet; a CECAF 34.1.1 övezet uniós vizei
                                       (COD/7XAD34)
                                    
                                 
                     
                           Belgium
                        
                        
                           233
                        
                        
                           Analitikai TAC
                           E rendelet 12. cikke alkalmazandó.
                        
                     
                           Franciaország
                        
                        
                           3 811
                        
                     
                           Írország
                        
                        
                           923
                        
                     
                           Hollandia
                        
                        
                           1
                        
                     
                           Egyesült Királyság
                        
                        
                           411
                        
                     
                           EU
                        
                        
                           5 379
                        
                     
                           TAC
                        
                        
                           5 379”
                        
                     
         
               5.
            
            
               az IA. mellékletben a III, a IV, az V, a VI, a VII, a VIII, a IX, a X és a XII övezet uniós és nemzetközi vizei tekintetében a heringcápára vonatkozó bejegyzés helyébe a következő szöveg lép:
               
                           
                                       „Faj
                                    
                                    
                                       :
                                    
                                    
                                       Heringcápa
                                       
                                          Lamna nasus
                                       
                                    
                                 
                        
                           
                                       Övezet
                                    
                                    
                                       :
                                    
                                    
                                       Francia Guyana vizei, Kattegat; A Skagerrak, valamint az I, a II, a III, a IV, az V, a VI, a VII, a VIII, a IX, a X, a XII és a XIV övezet uniós vizei; a CECAF 34.1.1, 34.1.2 és 34.2 övezet uniós vizei
                                       (POR/3-1234)
                                    
                                 
                     
                           Dánia
                        
                        
                           0 (5)
                           
                        
                        
                           Analitikai TAC
                        
                     
                           Franciaország
                        
                        
                           0 (5)
                           
                        
                     
                           Németország
                        
                        
                           0 (5)
                           
                        
                     
                           Írország
                        
                        
                           0 (5)
                           
                        
                     
                           Spanyolország
                        
                        
                           0 (5)
                           
                        
                     
                           Egyesült Királyság
                        
                        
                           0 (5)
                           
                        
                     
                           EU
                        
                        
                           0 (5)
                           
                        
                     
                            
                        
                        
                           0 (5)
                           
                        
                     
                           TAC
                        
                        
                           0 (5)
                           
                        
                     
         
               6.
            
            
               az IA. mellékletben a VII övezet tekintetében a norvég homárra vonatkozó bejegyzés helyébe a következő szöveg lép:
               
                           
                                       „Faj
                                    
                                    
                                       :
                                    
                                    
                                       Norvég homár
                                       
                                          Nephrops norvegicus
                                       
                                    
                                 
                        
                           
                                       Övezet
                                    
                                    
                                       :
                                    
                                    
                                       VII
                                       (NEP/07.)
                                    
                                 
                     
                           Spanyolország
                        
                        
                           1 306 (6)
                           
                        
                        
                           Analitikai TACE
                           rendelet 13. cikke alkalmazandó.
                        
                     
                           Franciaország
                        
                        
                           5 291 (6)
                           
                        
                     
                           Írország
                        
                        
                           8 025 (6)
                           
                        
                     
                           Egyesült Királyság
                        
                        
                           7 137 (6)
                           
                        
                     
                           EU
                        
                        
                           21 759 (6)
                           
                        
                     
                           TAC
                        
                        
                           21 759 (6)
                           
                        
                     
         
               7.
            
            
               az IC. mellékletben a NAFO 2 alterület, valamint az 1F és 3K körzet tekintetében a vörös álsügérre vonatkozó bejegyzés helyébe a következő bejegyzés lép:
               
                           
                                       „Faj
                                    
                                    
                                       :
                                    
                                    
                                       Vörös álsügérek
                                       
                                          Sebastes spp.
                                    
                                 
                        
                           
                                       Övezet
                                    
                                    
                                       :
                                    
                                    
                                       A NAFO 2 alterület, 1F és 3K körzet
                                       (RED/N1F3K.)
                                    
                                 
                     
                           Lettország
                        
                        
                           0
                        
                        
                            
                        
                     
                           Litvánia
                        
                        
                           0
                        
                     
                           TAC
                        
                        
                           0”
                        
                     
         
               8.
            
            
               a IIA. melléklet 1. függeléke a következőképpen módosul:
               
                           a)
                        
                        
                           a b) táblázatban a Németországra (DE) vonatkozó oszlop helyébe a következő szöveg lép:
                           
                                       „Szabályozott halászeszköz
                                    
                                    
                                       DE
                                    
                                 
                                       TR1
                                    
                                    
                                       1 166 735
                                    
                                 
                                       TR2
                                    
                                    
                                       436 666
                                    
                                 
                                       TR3
                                    
                                    
                                       257
                                    
                                 
                                       BT1
                                    
                                    
                                       29 271
                                    
                                 
                                       BT2
                                    
                                    
                                       1 525 679
                                    
                                 
                                       GN
                                    
                                    
                                       224 484
                                    
                                 
                                       GT
                                    
                                    
                                       467
                                    
                                 
                                       LL
                                    
                                    
                                       0”
                                    
                                 
                     
                           b)
                        
                        
                           a d) táblázatban a Németországra (DE) és Írországra (IE) vonatkozó oszlopok helyébe a következő szöveg lép:
                           
                                       „Szabályozott halászeszköz
                                    
                                    
                                       DE
                                    
                                    
                                       IE
                                    
                                 
                                       TR1
                                    
                                    
                                       12 427
                                    
                                    
                                       107 088
                                    
                                 
                                       TR2
                                    
                                    
                                       0
                                    
                                    
                                       479 043
                                    
                                 
                                       TR3
                                    
                                    
                                       0
                                    
                                    
                                       273
                                    
                                 
                                       BT1
                                    
                                    
                                       0
                                    
                                    
                                       0
                                    
                                 
                                       BT2
                                    
                                    
                                       0
                                    
                                    
                                       3 801
                                    
                                 
                                       GN
                                    
                                    
                                       35 442
                                    
                                    
                                       5 697
                                    
                                 
                                       GT
                                    
                                    
                                       0
                                    
                                    
                                       1 953
                                    
                                 
                                       LL
                                    
                                    
                                       0
                                    
                                    
                                       4 250”
                                    
                                 
                     
         2. cikk
   A 754/2009/EK rendelet módosítása
   A 754/2009/EK rendelet 1. cikke a következőképpen módosul:
   
               a)
            
            
               az f) pontot el kell hagyni;
            
         
               b)
            
            
               a cikk a következő ponttal egészül ki:
               
                           „h)
                        
                        
                           az Írország lobogója alatt közlekedő, az Írország 2011. március 11-i kérelmében említett halászatban részt vevő, a Skóciától nyugatra fekvő területeken tevékenységet folytató, a 43/2009/EK rendelet III. mellékletének 6.1. pontjában említett területen 120 mm-es vagy annál nagyobb szembőségű, négyzetes szemű hálómezőkből álló fenékvonóhálót, a Skóciától nyugatra fekvő terület más részein pedig 100 mm-es szembőségű fenékvonóhálót használó hajócsoport.”.
                        
                     
         3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   Az 1. cikk 1–6. pontját 2011. január 1-jétől kell alkalmazni.
   Az 1. cikk 7. pontját 2011. augusztus 2-tól kell alkalmazni.
   Az 1. cikk 8. pontját és a 2. cikket 2011. február 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. október 20-án.
      
         
            a Tanács részéről
         
         
            az elnök
         
         M. SAWICKI
      
   
   
      (1)  HL L 24., 2011.1.27., 1. o.
   
      (2)  HL L 348., 2008.12.24., 20. o.
   
      (3)  HL L 214., 2009.8.19., 16. o.
   
      (4)  HL L 22., 2009.1.26., 1. o.
   
      (5)  Az említett faj egyedeit – amennyire lehetséges – sértetlen állapotban haladéktalanul vissza kell engedni a tengerbe.”
   
      (6)  Ebből legfeljebb az alábbi kvóták halászhatók a VII övezetben (Porcupine-pad – 16. egység) (NEP/*07U16):
   
               Spanyolország
            
            
               377
            
         
               Franciaország
            
            
               241
            
         
               Írország
            
            
               454
            
         
               Egyesült Királyság
            
            
               188
            
         
               EU
            
            
               1 260”